หุ้นเปิดตลาดเช้า30ม.ค.บวก0.46จุด
หุ้นไทยเปิดตลาดเช้า30ม.ค.ดัชนีบวก 0.46 จุดที่ 1,076.75จุด ขณะที่ราคาทองปรับตัวลดลง50บาท
30 ม.ค. 2555

หุ้นไทยเปิดตลาดเช้า30ม.ค.ดัชนีบวก 0.46 จุดที่ 1,076.75จุด ขณะที่ราคาทองปรับตัวลดลง50บาท




เมื่อวันที่ 30 ม.ค. หุ้นไทยเปิดภาคเช้าสดใส  ดัชนีบวก 0.46 จุด ที่ 1,076.75 จุด สมาคมค้าทองคำรายงานราคาทอง 96.5% เปิดตลาดลดลง 50 บาท ทองคำแท่งรับซื้อคืนบาทละ 25,350 บาท ขายออก 25,450 บาท ทองรูปพรรณรับซื่อคืนบาทละ 24,983.68 บาท ขายออก 25,850 บาท
สำหรับแนวโน้มตลาดหุ้นในสัปดาห์นี้ระหว่างวันที่ 30 ม.ค.-3 ก.พ. 2555 บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองว่า ดัชนียังมีโอกาสแกว่งตัวผันผวนต่อเนื่อง โดยต้องจับตาพัฒนาการการแก้ไขหนี้ยุโรป ทั้งการตรวจสอบก่อนการอนุมัติเงินช่วยเหลือกรีซรอบ 2 ของ Troika (ECB/EU/IMF) การเจรจาปรับลดหนี้กรีซโดยภาคเอกชน (PSI) การประมูลพันธบัตรอิตาลี การทบทวนอันดับความน่าเชื่อถือประเทศยูโรโซนโดย Fitch รวมถึงการประชุมสุดยอดผู้นำยุโรป (EU Summit) 
สำหรับรายงานตัวเลขเศรษฐกิจสหรัฐฯ ที่สำคัญ ได้แก่ เครื่องชี้นำการผลิต (ISM Manufacturing Index) และการจ้างงานนอกภาคการเกษตร นอกจากนี้ ทางการไทยจะรายงานเครื่องชี้เศรษฐกิจและเงินเฟ้อรายเดือนด้วย ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,060 และ 1,048 จุด ขณะที่แนวต้านคาดว่าจะอยู่ที่ 1,084 และ 1,094 จุด ตามลำดับ